Fiona Onasanya

Fiona Oluyinka Onasanya (født 1983) er en britisk advokat og politiker som tidligere representerte Labour Party innvalgvalgt til medlem av Parlamentet (MP) for Peterborough i 2017. Den 19. desember 2018 ble Onasanya kjent skyldig i løgn ovenfor politiet og forsøk på å unndra seg rettsforefølgelse. Hun ble utvist fra Labour Party fra og med desember 2018. Den 29. januar 2019 ble hun fengslet for tre måneder.

Oppvekst og karriere 
Onasanya er av nigeriansk herkomst,  og ble født i Cambridge. Hennes foreldre, Frank og Paulina Onasanya, skilte lag da hun var tre år, og hun bodde sammen med sin mor og yngre bror. Onasanya tok utdannelse ved Netherhall School, studerte jus ved University of Hertfordshire, og gikk deretter på University of Law. Onasanya fikk bevilling som advokat i november 2015. Hun arbeidet som advokat ved Nockolds, Eversheds, Howes Percival and DC Law, med spesialisering innen næringseiendomsrett.

Onasanya ble valgt til kommunestyremedlem i Cambridgeshire for valgkretsen King's Hedges i Cambridge i 2013 for Labour og nestleder i partiets gruppe i kommunestyret. Hun var også det lokale partiets talsperson for barn og unge. I 2017 forsøkte hun forgjeves å bli nominert som partiets kandidat til borgermester i Cambridgeshire og Peterborough.

Onasanya flyttet til Peterborough i 2014.

Referanser

Eksterne lenker 

 Profil på Parlamentet i Storbritannia
 Bidrag i Parlamentet på Hansard 2010–nåværende
 Stemmegivning på Public Whip
 Fiona Onasanya på TheyWorkForYou

Britiske advokater
Personer fra Cambridge